अद्वैत एवं उपासना का समन्वय शंकर का मौलिक विचार था, जो अद्वैत की उपनिषदात्मक व्याख्या से हटकर है। इसी प्रकार उन्होंने वेदान्त और भक्ति के समन्वय की सोच को अपने ढ़ंग से रखा परन्तु इसमें उन्होंने भक्ति को एक सीमा तक ही मान्यता दी। उन्होंने जगत को मिथ्या बताया और ब्रह्म को ही एकमात्र सत्य बताया। हालांकि उनकी शिक्षाओं में इस सिद्धांत से विरोधाभास भी पाया जाता है, क्योंकि उन्होंने सांसारिक कर्मों के प्रतिपालन आदि पर जोर देते समय उसे ‘माया’ मात्र नहीं माना।